T. Cabaj, poslanec: (2001-10-24):
I. Presperín, podpredseda NR SR: Prosím pokoj. Chce ešte niekto vystúpiť s procedurálnym návrhom? Nie, nechce. Páni poslanci, pristúpime k hlasovaniam o procedurálnych návrhoch, najskôr o tých, ktoré boli a ktoré vzišli aj zo včerajšieho rokovania poslaneckého grémia, a potom by sme až pristúpili k hlasovaniu o jednotlivých informáciách aj zákonoch, ktoré sme doteraz ešte  neodhlasovali. Ako prvý návrh: Na základe záverov poslaneckého grémia podávam návrh, aby rokovacie dni od dnes až do skončenia 52. schôdze okrem piatkov trvali do 21. hodiny s tým, že na budúci týždeň schôdza bude pokračovať od utorka 30. októbra od 9.00 hodiny a v stredu 31. októbra bude o 13.00 hodine prerušená a pokračovať budeme od utorka 6. novembra o 9.00 hodine. Myslím si, že túto informáciu už máte aj od predsedov poslaneckých klubov. Navrhujem, aby sme teda prikročili bez rozpravy k hlasovaniu o tomto návrhu. Prosím, keby ste hlasovali o tomto pozmeňujúcom návrhu. (Hlasovanie) Prítomných 111, za 75, proti 17, zdržalo sa 16, nehlasovali 3. Konštatujem, že tento návrh ohľadne rokovania počas 52. schôdze Národnej rady bol schválený. Ďalej budeme hlasovať o jednotlivých návrhoch, ktoré podali teraz páni poslanci. Pán poslanec Gašparovič, podal návrh, aby zmluva, o ktorej rokujeme dnes, bola predložená poslancom Národnej rady. Tak, pán poslanec Gašparovič? Je to totožný návrh aj s pani poslankyňou Belohorskou. Dávam hlasovať o tomto pozmeňujúcom návrhu. Nech sa páči, páni poslanci, hlasujte o tomto návrhu oboch poslancov, pána poslanca Gašparoviča a pani poslankyne Belohorskej. (Hlasovanie.) Prítomných 116 poslancov, za je 48, proti 22, zdržalo sa 41, nehlasovalo 5 poslancov. Konštatujem, že tento návrh oboch poslancov nebol prijatý. (Hluk v sále.) Prosím vás, počúvajte ma, lebo nebudeme vedieť, o čom hlasujeme. Prosím kľud, páni poslanci. Pani poslankyňa Podhradská žiadala predložiť poslancom upravený text zmluvy, o ktorej dnes rokujeme. Prosím, hlasujte. Hlasujeme o návrhu pani poslankyne Podhradskej, ktorá žiada, aby bol predložený už upravený text zmluvy poslancom Národnej rady. (Hlasovanie.) Prítomných poslancov 113, za 53, proti 18, zdržalo sa 38, nehlasovali 4. Tento návrh nebol schválený. Ďalej pán poslanec Mikloško v mene 5 klubov predložil proce-durálny návrh, aby bod číslo 23 v programe rokovania bol preložený na zajtra na 9.00 hodinu. Prosím, keby ste hlasovali o tomto návrhu pána poslanca Mikloška. Hlasujte, prosím. (Hlasovanie.) Prítomných 114, za je 70, proti 3, zdržalo sa 30, nehlasovalo 11. Tento návrh, ktorý predložil pán poslanec Mikloško, bol schválený. Ďalej bol tu návrh pána poslanca Ošvátha, ktorý žiadal alebo, lepšie povedané, predložil návrh, aby bod 87 programu, t. j. vojenská stratégia Slovenskej republiky, bol preložený na rokovanie zajtra, t. j. vo štvrtok hneď po prerokovaní bodu číslo 23 programu, t. j. programu a bodu, ktorý sme preložili na žiadosť pána poslanca Mikloška. Prosím, hlasujte o tomto návrhu pána poslanca Ošvátha. (Hlasovanie.) Prítomných poslancov v sále je 115, za 74, proti 2, zdržalo sa 33, nehlasovalo 6. Tento návrh pána poslanca bol schválený. Prosím, ďalej budeme hlasovať o návrhu pána poslanca Ober-hausera, zároveň aj o návrhu pána poslanca Jasovského napriek tomu, že bola ukončená rozprava k predchádzajúcej informácii, aby vystúpil zástupca predsedu alebo predseda Úradu pre jadrovú energiu, pretože pán predseda nebol prítomný na Slovensku, bol na zahraničnej ceste v Nemecku, tak ako som o tom včera informoval. Prosím, je tu návrh, aby vystúpil buď jeho zástupca alebo, pokiaľ je prítomný, aby vystúpil pán predseda úradu. Nech sa páči, hlasujte o tomto. (Hlasy z pléna.) Bol tu procedurálny návrh, páni poslanci, hlasujte o ňom. Nech sa páči. Hlasujeme o zástupcovi pána predsedu, ktorý nebol prítomný na Slovensku. Nech sa páči, hlasujte. (Hlasovanie.) Prítomných poslancov je 116, za 43, proti 16, zdržalo sa 43, nehlasovalo 14. Návrh nebol schválený. Pán poslanec Brňák, to nebol procedurálny návrh, o ktorom môžem dať hlasovať. Ďalej, pán poslanec Jasovský, vy ste mali dva návrhy. Ja vás prosím teraz, keby ste zopakovali ten druhý. Prepáčte, ale nezachytil som druhý váš návrh. Buďte tak dobrý, zopakujte ho.